આ બાબતની માહિતી આપતાં આ અકસ્માતને નજરે જોનારા એક રાહદારીએ ‘મિડ-ડે’ને કહ્યું હતું કે ‘ગઈ કાલે સાંજના પાંચ વાગ્યાની આસપાસ એક કાર મુલુંડ (વેસ્ટ)માંથી ઈસ્ટર્ન એક્સપ્રેસ હાઇવે તરફ ફુલ સ્પીડમાં જઈ રહી હતી. અચાનક ટીનેજર ડ્રાઇવરે કાર પરથી નિયંત્રણ ગુમાવી દેતાં કાર ફુટપાથ પર ચડીને અટકી ગઈ હતી. એને લીધે ફુટપાથ પર જઈ રહેલા એક રાહદારીને ઈજા થઈ હતી. કારનો ખુડદો બોલી ગયો હતો. નવઘર પોલીસે આવીને ટીનેજરની ધરપકડ કરી હતી.’